**'USKRŠNJI KONCERT'**

**OKO – Opatijski komorni orkestar**

**Dirigent: Damir Smerdel**

**Kongresna dvorana hotela Adriatic**

**31.03.2013. u 20 sati**

***- objava za medije -***

OKO! Po drugi put!

Nakon što je Opatijski komorni orkestar po osnutku, prošle godine, održao vrlo uspješan koncert u punoj Kristalnoj dvorani, predstavivši s gudačkim dijelom orkestra te s mladim dirigentom-osnivačem djela Puccinija, Brittena, Čajkovskog te našeg velikog Gotovca, na naše veliko zadovoljstvo najavljujemo OKO-ov drugi izlazak pred opatijsku publiku.  
  
 OKO će se ove godine predstaviti u svojem punom sastavu brojeći 30 izvođača, uključujući i gudače i puhače. Na ovom će se koncertu naći raznolika djela po žanru i stilu; bit će to europsko glazbeno putovanje u povijest kroz 200-njak godina od pretklasike XVIII. stoljeća pa do modernizma XX. stoljeća.

*'Putovanje ćemo započeti u Dubrovniku oko 1760-te s najpoznatijim djelom prvog hrvatskog simfoničara Sorkočevića i njegove 3. simfonije, nakon čega ćemo „otputovati“ 50 godina kasnije u Beč i prepoznati utjecaje „besmrtnog Mozarta“ u Schubertovoj 5. simfoniji; dočekuje nas obljetnički Wagner, čime se OKO pridružuje svjetskom obilježavanju 200. godišnjice Wagnerova rođenja s poznatom Siegfriedovom Idilom, djelom jarkog kasnoromantičnog naboja, a nakon čega putujemo ka drugoj, sličnoj idili impresionističkih boja - ovog puta s Honeggerovom Ljetnom pastoralom u švicarske Alpe. Ostat ćemo u 1920-ima, ali ćemo se preseliti u Rumunjsku i koncert završiti modernim rumunjskim uzavrelim ritmovima, s Bartókovim „Rumunjskim narodnim plesovima“. '*

***Damir Smerdel, dirigent i osnivač OKO-a***

OKO će Opatijcima i njihovim gostima izvesti rijetko izvođena djela sa šarolikim i zanimljivim repertoarom koji će zadovoljiti i najzahtjevnije glazbene sladokusce.

**Koncert će se održati na Uskrs, 31. ožujka 2013. u Kongresnoj dvorani hotela Adriatic u Opatiji s početkom u 20 sati. Orkestrom će ravnati osnivač Opatijskog komornog orkestra, maestro Damir Smerdel. Cijena ulaznice je 40 kn, a mogu se kupiti u opatijskom TIC-u (051/271-310) i Dallas Music Shopu u Rijeci.**

Koncert ćemo realizirati zahvaljujući potpori Grada Opatije, Primorsko-goranske županije, Croatije Osiguranja d.d. te Grand hotela Adriatic.

**Uživajte i hedonizirajte u uzvišenim glazbenim trenucima s nama!**

**program**

**PROGRAM**

Luka Sorkočević: Simfonija br. 3 u D-duru

I. Allegro

II. Andante

III. Presto

Franz Schubert: Simfonija br. 5 u B-duru

I. Allegro

II. Andante con moto

III. Menuet: Allegro molto

IV. Allegro vivace

**• • •**

Richard Wagner: 'Siegfriedova idila'

Arthur Honegger: 'Ljetna pastorala'

Béla Bartók: Rumunjski narodni plesovi

I. Joc cu bâtă

II. Brâul

III. Pe loc

IV. Buciumeana

V. Poargă românească

VI. Mărunţel

VII. Mărunţel